**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

**„DĖL KLAIPĖDOS MIESTO SAVIVALDYBĖS TARYBOS 2022 M. SAUSIO 20 D. SPRENDIMO NR. T2-9 „DĖL KLAIPĖDOS MIESTO SAVIVALDYBĖS ŽELDYNŲ IR ŽELDINIŲ APSAUGOS TAISYKLIŲ PATVIRTINIMO“ PAKEITIMO“**

**PROJEKTO**

1. **Sprendimo projekto esmė, tikslai ir uždaviniai.**

Sprendimo projekto tikslas – pakeisti Klaipėdos miesto želdynų ir želdinių apsaugos taisykles (toliau – Taisyklės), siekiant suderinti jas su koreguojamu Klaipėdos miesto savivaldybės tarybos 2021 m. lapkričio 25 d. sprendimu Nr. T2-255 „Želdinių kirtimo, kitokio pašalinimo iš augimo vietos ar intensyvaus genėjimo leidimų išdavimo ir prašymų dėl želdinių atkuriamosios vertės kompensacijos dydžio perskaičiavimo nagrinėjimo ir sumokėtos želdinių atkuriamosios vertės kompensacijos grąžinimo tvarkos aprašas“.

**2.** **Projekto rengimo priežastys ir kuo remiantis parengtas sprendimo projektas.**

Atsižvelgiant į Vyriausybės atstovo Klaipėdos ir Tauragės apskrityse (toliau – Vyriausybės atstovas) 2021 m. gruodžio 29 d. teikimą Nr. TR4-83(5.4E) „Dėl želdinių kirtimo, kitokio pašalinimo iš augimo vietos ar intensyvaus genėjimo leidimų išdavimo ir prašymų dėl želdinių atkuriamosios vertės kompensacijos dydžio perskaičiavimo nagrinėjimo ir sumokėtos želdinių atkuriamosios vertės kompensacijos grąžinimo tvarkos aprašo, patvirtinto Klaipėdos miesto savivaldybės tarybos 2021-11-25 sprendimu Nr. T2-255, pakeitimo“ (pridedama), keičiamas Saugotinų želdinių kirtimo, kitokio pašalinimo iš augimo vietos ar intensyvaus genėjimo leidimų išdavimo ir prašymų dėl želdinių atkuriamosios vertės kompensacijos dydžio perskaičiavimo nagrinėjimo ir sumokėtos želdinių atkuriamosios vertės kompensacijos grąžinimo tvarkos aprašas (toliau - Tvarka). Pasikeitus Tvarkai, būtina koreguoti Taisyklių 7 ir 8 punktus, kurie yra susiję su saugotinų želdinių leidimų ir sprendimų išdavimo tvarka. Taip pat pagal Vyriausybės atstovo žodinę rekomendaciją visas skyrius „Želdinių persodinimo reikalavimai“ iš Tvarkos perkeliami į Taisykles.

**3. Sprendimo projekto rengimo metu gauti specialistų vertinimai.**

Projektą derino Dokumentų valdymo bei Teisės skyrių specialistai, administracijos direktoriaus pavaduotojas, mero pavaduotojas.

**4. Išlaidų sąmatos, skaičiavimai, reikalingi pagrindimai ir paaiškinimai**.

Nėra

**5. Lėšų poreikis sprendimo įgyvendinimui.**

Šio sprendimo įgyvendinimui lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Teigiamos pasekmės – nebus prieštaravimų tarp Taisyklių ir Tvarkos. Želdinių sodinimo, tvarkymo, priežiūros ir persodinimo reikalavimai bus viename teisės akte, t.y. Taisyklėse.

Neigiamų pasekmių nenumatoma.

PRIDEDAMA: Vyriausybės atstovų įstaigos Vyriausybės atstovo Klaipėdos ir Tauragės apskrityse 2021 m. gruodžio 29 d. teikimas Nr. TR4-83(5.4E) „Dėl želdinių kirtimo, kitokio pašalinimo iš augimo vietos ar intensyvaus genėjimo leidimų išdavimo ir prašymų dėl želdinių atkuriamosios vertės kompensacijos dydžio perskaičiavimo nagrinėjimo ir sumokėtos želdinių atkuriamosios vertės kompensacijos grąžinimo tvarkos aprašo, patvirtinto Klaipėdos miesto savivaldybės tarybos 2021-11-25 sprendimu Nr. T2-255, pakeitimo“, 6 lapai.

Aplinkosaugos skyriaus vedėja Rasa Jievaitienė